CELEX: 62012CA0367
Language: hr
Date: 2014-02-13 00:00:00
Title: Predmet C-367/12: Presuda Suda (četvrto vijeće) od 13. veljače 2014. (zahtjev za prethodnu odluku koji je uputio Unabhängiger Verwaltungssenat des Landes Oberösterreich — Austrija) — u postupku koji je pokrenula Susanne Sokoll-Seebacher (Sloboda poslovnog nastana — Javno zdravlje — Članak 49. UFEU-a — Ljekarne — Odgovarajuća opskrba stanovništva lijekovima — Odobrenje za rad — Područna raspodjela ljekarni — Uvođenje ograničenja koja se u osnovi temelje na demografskom kriteriju — Minimalna udaljenost između ljekarni)

29.3.2014   
            
            
               HR
            
            
               Službeni list Europske unije
            
            
               C 93/9
            
         Presuda Suda (četvrto vijeće) od 13. veljače 2014. (zahtjev za prethodnu odluku koji je uputio Unabhängiger Verwaltungssenat des Landes Oberösterreich — Austrija) — u postupku koji je pokrenula Susanne Sokoll-Seebacher
   (Predmet C-367/12) (1)
   
   (Sloboda poslovnog nastana - Javno zdravlje - Članak 49. UFEU-a - Ljekarne - Odgovarajuća opskrba stanovništva lijekovima - Odobrenje za rad - Područna raspodjela ljekarni - Uvođenje ograničenja koja se u osnovi temelje na demografskom kriteriju - Minimalna udaljenost između ljekarni)
   2014/C 93/13
   Jezik postupka: njemački
   
      Sud koji je uputio zahtjev
   
   Unabhängiger Verwaltungssenat des Landes Oberösterreich
   
      Stranke glavnog postupka
   
   Susanne Sokoll-Seebacher
   
      Uz sudjelovanje: Agnes Hemetsberger, pravne sljednice Susanne Zehetner
   
      Predmet
   
   Zahtjev za prethodnu odluku — Unabhängiger Verwaltungssenat des Landes Oberösterreich — Tumačenje članka 49. UFEU-a kao i članaka 16. i 47. Povelje Europske unije o temeljnim pravima — Propisi države članice koji davanje koncesije za upravljanje ljekarnom podvrgavaju ocjeni potreba tržišta koja se temelji na nekoliko kriterija koji su složeni i gotovo nepredvidivi
   
      Izreka
   
   Članak 49. UFEU-a, osobito zahtjev dosljednosti u ostvarivanju zadanog cilja, treba tumačiti u smislu da su mu protivni propisi države članice kakvi su oni u glavnom postupku, koji kao osnovni kriterij za provjeru postojanja potrebe za osnivanjem nove ljekarne određuju strogo pravilo „broj osoba koje i dalje treba opskrbljivati”, u mjeri u kojoj nacionalna nadležna tijela nemaju mogućnost odstupanja od tog ograničenja kako bi se u obzir uzeli lokalni uvjeti.
   
      (1)  SL C 331, 27.10.2012.